ମୁମ୍ବାଇ ୦୮/୦୯ଃ ଦେଶର ଲୋକପ୍ରିୟ କୋହିନୂର ଇଲେକଟ୍ରନିକ୍ସର ନିର୍ଦେଶକ ଓ ବ୍ୟବସାୟୀ ବିଶାଳ ମେଓ୍ବାନିଙ୍କ ମୃତ୍ୟୁ ଘଟିଛି। ଲିଫ୍ଟରେ ଚାପି ହୋଇ ତାଙ୍କର ମୃତ୍ୟୁ ହୋଇଛି। ଦୁର୍ଘଟଣା ଘଟିବା ଦିନ ସେ ତାଙ୍କ ସାଙ୍ଗଙ୍କ ଘରକୁ ଝିଅ ସହ ଯାଇଥିଲେ।
ତଦନ୍ତରୁ ଜଣାପଡ଼ିଛି ଗତ ରବିବାର ସନ୍ଧ୍ୟାରେ ସେ ତାଙ୍କ ସାଙ୍ଗ ପାଖକୁ ଯାଇଥିଲେ। ମୁମ୍ବାଇର ଓ୍ବର୍ଲି ଇଲାକାରେ ତାଙ୍କ ସାଙ୍ଗ ଟୁ ଷ୍ଟୋରି ବିଲଡିଂରେ ରହନ୍ତି। ୪୬ ବର୍ଷୀୟ ମେଓ୍ବାନିଙ୍କ ଦାନ୍ତରେ ସମସ୍ୟା ଥିଲା। ତାଙ୍କ ସାଙ୍ଗ କୌଣସି ଦାନ୍ତ ଡାକ୍ତରଙ୍କ ପରାମର୍ଶ ଦେବେ ବୋଲି ସେ ତାଙ୍କ ଝିଅ ସହିତ ସେଠାକୁ ଆସିଥିଲେ। ସେ ବିଲଡିଂ ଉପରକୁ ଯିବା ପାଇଁ ନୁଇ ନମ୍ବର ବଟମ ଦବାଇଥିଲେ ମାତ୍ର ଫୋନରେ କଥା ହୋଇ ଲିଫ୍ଟ ଆସିବା ପୂର୍ବରୁ ସେ ଲିଫ୍ଟର ସାଫ୍ଟରେ ଫସିଗଲେ। ସେ ବାହାରକୁ ବାହାରିବା ପୂର୍ବରୁ ଆଉ ଗୋଟେ ଲିଫ୍ଟ ଆସିଗଲା ଓ ସେ ଦବିଗଲେ। ସେଠାରୁ ତାଙ୍କୁ ତୁରନ୍ତ ଉଦ୍ଧାର କରାଯାଇ ହସପିଟାଲ ନିଆଯାଇଥିଲା। ମାତ୍ର ଡାକ୍ତର ତାଙ୍କୁ ମୃତ ଘୋଷଣା କରିଥିଲେ। ତେବେ ଏ ଘଟଣା ଘଟିବାର ୩୦ ମିନିଟ୍ ପୂର୍ବରୁ ସେ ତାଙ୍କ ସ୍ତ୍ରୀଙ୍କ ସହ କଥା ହୋଇଥିଲେ।
